
_START_ARTICLE_
Søhus
_START_PARAGRAPH_
Søhus er en bydel i den nordlige udkant af Odense, beliggende 6 km fra centrum. Søhus var oprindeligt en mindre landsby, som kun bestod af nogle få gårde, hvoraf Anderupgård var den største._NEWLINE_Søhus ligger mellem bydelene Kirkendrup mod vest, Næsby mod syd og Stige mod øst samt byen Lumby mod nord. Den vestlige del af Søhus ligger i Næsby Sogn, den østlige i Lumby Sogn.
_START_SECTION_
Faciliteter
_START_PARAGRAPH_
Søhusskolen har 374 elever, fordelt på 0.–9. klassetrin. Børnehuset Søhus har 20 vuggestuepladser og 26-28 børnehavepladser._NEWLINE_Søhus deler fodboldklub med Stige. Søhus Stige Boldklub blev stiftet 25. marts 2009.
_START_SECTION_
Jernbanen
_START_PARAGRAPH_
Søhus havde station på Nordfyenske Jernbane (1882-1966). Stationsbygningen, der er bevaret som privat bolig, ligger på Søhusvej 17. Fra Søhusvænget lidt syd herfor starter Søhusstien, som i vidt omfang følger banens tracé helt ind til Odense Banegårds terræn ved Rugårdsvej.